
บทคัดย่อ
	งานวิจัยนี้มุ่งเน้นศึกษาการพัฒนาวัสดุปลูกไมโครกรีนจากไฮโดรเจลสังเคราะห์จากผักตบชวาร่วมกับแอซีโตแบคเตอร์ ไซลินัม เพื่อลดการเจริญเติบโตของเชื้อราในไมโครกรีนและเปรียบเทียบกับวัสดุปลูกทั่วไป โดยเซลลูโลสที่ได้จากผักตบชวาถูกเชื่อมขวางโดยโพลิไวนิวแอลกอฮอล์ให้กลายเป็นเซลลูโลสไฮโดรเจลโครงร่างตาข่ายสามมิติ (Three-dimensional network-structured hydrogel) วิเคราะห์หมู่ฟังก์ชันเซลลูโลสไฮโดรเจลด้วยเทคนิคฟูเรียร์ทรานส์ฟอร์มอินฟราเรดสเปกโทรสโกปี (Fourier Transform Infrared Spectroscopy: FTIR) พบว่ามีการแสดงพีคที่ตำแหน่ง 3330 cm-1 จากหมู่ไฮดรอกซิล (–OH) ซึ่งบ่งชี้การเกิดพันธะไฮโดรเจนและโครงร่างตาข่ายสามมิติของไฮโดรเจล พีคที่ตำแหน่ง 2920 cm-1 และ 1050 cm-1 สอดคล้องกับพันธะ C–H และ C–O–C ของโครงสร้างเซลลูโลส ยืนยันว่าผลิตภัณฑ์ที่ได้เป็น cellulose-based hydrogel ที่มีการเชื่อมโยงแบบ physical crosslinking วิเคราะห์การดูดกลืนแสงด้วยเครื่องยูวีสเปกโตทรสโกปี (Ultaviolet-Visible: UV-Vis) พบว่า มีค่าการดูดกลืนแสงอยู่ที่ 450 nm. วิเคราะห์ลักษณะทางพื้นผิวไฮโดรเจลด้วยกล้องจุลทรรศน์อิเล็กตรอนแบบส่องกราด (Scanning Electron Microscope: SEM) ภายใต้กำลังขยาย 3000 เท่า มีขนาดของรูพรุนเฉลี่ย 2.4 ± 0.8 µm และทดสอบการดูดซับ (Swelling test) พบว่ามีค่าการดูดซับน้ำอยู่ที่ 518.07% จากนั้นผสมเซลลูโลสไฮโดรเจลรวมกับเข้าแอซีโตแบคเตอร์ ไซลินัม ในอัตราส่วน 10:0, 8:2, 7:3, 6:4, 5:5 และ 4:6 ml เมื่อนำเมล็ดต้นอ่อนทานตะวันมาปลูกในวัสดุปลูกทุกอัตราส่วนโดยที่ไม่มีการรดน้ำมาเปรียบเทียบกับการใช้กระดาษทิชชูที่รดน้ำทุกวันมาปลูกเป็นเวลา 7 วัน จากการสังเกต พบว่า วัสดุปลูกทุกอัตราส่วนไม่พบการเจริญของเชื้อรา และที่อัตราส่วน 7:4 และ 6:4 ml มีการเจริญเติบโตของต้นอ่อนทานตะวันที่เร็วและสม่ำเสมอที่สุดโดยมีความสูงเฉลี่ยประมาณ 6.2 ± 0.4 cm
คำสำคัญ:   วัสดุปลูก ไฮโดรเจล แอซีโตแบคเตอร์ ไซลินัม โพลิไวนิวแอลกอฮอล์

บทนำ
              ผักตบชวา (Eichhornia crassipes) เป็นวัชพืชน้ำที่มีอัตราการเจริญเติบโตสูงและแพร่กระจายได้รวดเร็ว โดยเฉพาะในแม่น้ำ ลำคลอง และแหล่งน้ำจืดต่าง ๆ ของประเทศไทยตั้งแต่ปี พ.ศ. 2520 (กรมชลประทาน, 2560) ความสามารถในการขยายพันธุ์ของผักตบชวาทำให้เกิดปัญหาสิ่งแวดล้อมอย่างรุนแรง เช่น การกีดขวางทางน้ำ การลดทอนคุณภาพน้ำเนื่องจากการแย่งออกซิเจน การสะสมของอินทรียวัตถุที่เน่าเสีย รวมถึงการทำลายความสมดุลของระบบนิเวศทางน้ำ (ศศิน, 2559) ปัญหาเหล่านี้ยังส่งผลกระทบต่อการเกษตร การประมง การคมนาคมทางน้ำ และคุณภาพชีวิตของชุมชนริมน้ำ
	ที่ผ่านมา การกำจัดผักตบชวาที่นิยมใช้คือการฉีดพ่นสารเคมีกำจัดวัชพืช แม้จะช่วยลดจำนวนได้ในระยะสั้น แต่กลับก่อให้เกิดผลกระทบระยะยาว เช่น การตกค้างของโลหะหนักและสารพิษในแหล่งน้ำ ซึ่งเป็นอันตรายต่อสัตว์น้ำและสุขภาพของมนุษย์ (กรมควบคุมมลพิษ, 2562) อีกทั้งการกำจัดทางกายภาพ เช่น การใช้เครื่องจักรเก็บหรือแรงงานคน ก็มักไม่สามารถควบคุมได้อย่างถาวร เนื่องจากผักตบชวาสามารถแตกหน่อและเพิ่มจำนวนได้อย่างรวดเร็ว
	ในขณะเดียวกัน งานวิจัยพบว่า ผักตบชวามีองค์ประกอบของเซลลูโลสและเฮมิเซลลูโลสในปริมาณสูง (Singh et al., 2017) จึงมีศักยภาพในการนำมาใช้เป็นวัตถุดิบในการผลิตวัสดุชีวภาพ เช่น ไฮโดรเจลชีวภาพ (bio-hydrogel) ไฮโดรเจลชนิดนี้มีคุณสมบัติในการดูดซับและกักเก็บน้ำได้ดี อีกทั้งยังสามารถดัดแปลงให้เหมาะสมกับการใช้เป็นวัสดุเพาะปลูกพืช โดยเฉพาะการเพาะปลูกพืชไมโครกรีน (microgreens) ซึ่งเป็นผักต้นอ่อนที่มีคุณค่าทางโภชนาการสูงกว่าผักที่โตเต็มวัย เช่น วิตามิน C, E, K และแคโรทีนอยด์ (Xiao et al., 2012) อีกทั้งยังสามารถปลูกได้ในพื้นที่จำกัด โดยใช้วัสดุทดแทนดิน เช่น โฟม เส้นใย หรือไฮโดรเจล ทำให้เหมาะสมต่อทั้งการปลูกเชิงพาณิชย์และในครัวเรือน
	อย่างไรก็ตาม วัสดุเพาะปลูกไมโครกรีนพบปัญหาสำคัญคือ “การปนเปื้อนเชื้อรา”เนื่องจากมีความชื้นสูง จึงเป็นสภาพแวดล้อมที่เหมาะต่อการเจริญของเชื้อราก่อโรคพืช เช่น Fusarium oxysporum ซึ่งส่งผลให้คุณภาพของไมโครกรีนลดลง ทำให้ต้นอ่อนเหี่ยวเฉา และยังทำให้อายุการใช้งานของวัสดุเพาะสั้นลง (Sengun & Karabiyikli, 2011) ปัญหานี้เป็นอุปสรรคต่อการพัฒนาสื่อปลูกที่มีความยั่งยืนและปลอดภัย
	จากปัญหาดังกล่าว งานวิจัยบางส่วนชี้ให้เห็นว่า แบคทีเรียกรดอะซิติก (Acetobacter) มีศักยภาพในการยับยั้งการเจริญของเชื้อราก่อโรค โดยใช้กลไกหลายประการ เช่น การสร้างกรดอินทรีย์ที่ทำให้สภาพแวดล้อมไม่เหมาะสมต่อเชื้อรา การหลั่งสารต้านจุลชีพ รวมถึงการแย่งสารอาหารและพื้นที่จากเชื้อรา (Moonmangmee et al., 2002) จึงสามารถลดความเสี่ยงจากการปนเปื้อนเชื้อราในวัสดุเพาะปลูกได้
	ดังนั้น โครงงานนี้จึงมีแนวคิดในการนำผักตบชวามาแปรรูปเป็นไฮโดรเจล และผสมผสานกับ Acetobacter เพื่อพัฒนาวัสดุเพาะปลูกที่สามารถดูดซับน้ำได้ดี ต้านทานเชื้อรา และเป็นมิตรต่อสิ่งแวดล้อม โดยมีเป้าหมายเพื่อสร้างสื่อปลูกที่ยั่งยืนและเหมาะสมต่อการเพาะปลูกไมโครกรีนอย่างมีคุณภาพ ซึ่งไม่เพียงแต่ช่วยแก้ปัญหาการจัดการผักตบชวาเท่านั้น แต่ยังช่วยสร้างประโยชน์เชิงเศรษฐกิจและสิ่งแวดล้อมในระยะยาวอีกด้วย
วิธีการดำเนินงาน
1. การสกัดเซลลูโลสจากผักตบชวา
	1.1 นำเส้นใยผักตบชวาแห้งน้ำหนัก 100 กรัมมาทำการกำจัดสารตกค้าง ด้วยสารละลายจากสารละลาย
โซเดียมไฮดรอกไซด์ ปริมาตร 1000 มิลลิลิตร โดยทำการกวนที่อุณหภูมิ 100 องศาเซลเซียสเป็นระยะเวลาประมาณ 1 ชั่วโมง
	1.2 กรองเส้นใยด้วยผ้าขาวบาง และล้างเส้นใยที่เตรียมได้ด้วยน้ำปราศจากไอออนจนกว่าจะได้ค่าความเป็นกรด-ด่าง เท่ากับ 7 (pH=7)
	1.3 นำเส้นใยที่สกัดได้มาทำให้หมาดโดยการกรองด้วยผ้าขาวบางนำน้ำออกให้ได้มากที่สุดซึ่งสารที่ได้จะมีลักษณะเป็นเส้นใย
2. การสังเคราะห์ไฮโดรเจลชนิดโครงร่างตาข่าย
	2.1 นำเซลลูโลสที่ผ่านกระบวนการสกัดด้วยกระบวนการทางเคมีปริมาณ 50 กรัมมาละลายในสารละลายผสมปริมาตร 100 มิลลิลิตร โดยมีอัตราส่วนของโพลิไวนิลแอลกอฮอล์ต่อน้ำปราศจากไอออน เท่ากับ 1:10 โดยน้ำหนัก
	2.2 ทำการละลายที่อุณหภูมิประมาณ 70 - 80 องศาเซลเซียส เป็นระยะเวลา 30 นาทีจะได้สารละลายที่มีลักษณะข้นหนืดขึ้น
	2.3 นำสารละลายเซลลูโลสที่เตรียมได้มาผสมกับกรดอะซิติก 3 มิลลิลิตร
	2.4 จากนั้นทำการตรวจสอบคุณสมบัติและ
อัตลักษณ์ของเซลลูโลสไฮโดรเจล
3. การวิเคราะห์และทดสอบสมบัติ
	3.1 การวิเคราะห์หมู่ฟังก์ชันด้วยเทคนิค FT-IR
	3.2 การตรวจสอบสมบัติการบวมตัวในน้ำและค่าปริมาณน้ำสมดุล
	3.3 การวิเคราะห์สมบัติการส่องผ่านแสง
	3.4 การวิเคราะห์โครงสร้างผลึก
	3.5 การทดสอบสมบัติการต้านทานเชื้อรา
4. การเตรียมเชื้อ (Acetobacter xylinum) 
	4.1 เลี้ยงเชื้อ Acetobacter xylinum sp.
ในอาหารเลี้ยงเชื้อที่มีส่วนผสมของหัวเชื้อชาหมักคอมบูฉะ, น้ำชาคอมบูฉะและน้ำตาลทราย เป็นเวลา 15 วัน หรือจนกว่าลักษณะทางกายภาพมีลักษณะคล้ายแผ่นวุ้นหนา
5. ผสมวัสดุปลูกในอัตราส่งนต่าง ๆ 
	5.1 ผสมเซลลูโลสไฮโดรเจลต่อเซลลูโลสชีวภาพ(Acetobacter xylinum sp.) ในอัตราส่วน 10:0, 8:2, 7:3,6:4, 5:5 และ 4:6 มิลลิลิตร                                                                                                                                                                                                                                                                                                                                                                                                                                                                                                                                                                                                                                                                       
6. ทดสอบวัสดุในอัตราส่วนต่าง ๆ
	นำเมล็ดต้นอ่อนทานตะวันหย่อนลงไป 10 เมล็ดในวัสดุปลูกแต่ละอัตราส่วนอยู่ในบีกเกอร์ทดลองเพื่อสังเกตุการงอกและการเจริญเติบโต 
7. เปรียบเทียบการเจริญเติบโต
	ของเมล็ดต้นอ่อนทานตะวันในวัสดุปลูกและใน
กระดาษทิชชู สังเกตและบันทึกผล
ผลและอภิปรายผล 
	ผลการศึกษาชี้ให้เห็นว่าโครงสร้างของเซลลูโลสไฮโดรเจลที่ได้มีลักษณะเป็นร่างแหสามมิติและมีสมบัติการอุ้มน้ำสูง ซึ่งเป็นปัจจัยสำคัญที่ส่งเสริมการงอกและการเจริญเติบโตของต้นอ่อนทานตะวัน เนื่องจากสามารถกักเก็บน้ำไว้ภายในโครงสร้างและค่อย ๆ ปล่อยให้เมล็ดพืชใช้อย่างต่อเนื่อง โดยความแตกต่างของอัตราส่วนระหว่างไฮโดรเจลและ Acetobacter xylinum ส่งผลต่อการเจริญเติบโตของต้นอ่อน โดยอัตราส่วน 8:2 ให้ผลดีที่สุด อาจเนื่องมาจากความสมดุลระหว่างโครงสร้างวัสดุ ความพรุน และความสามารถในการกักเก็บความชื้นที่เหมาะสมต่อการงอกของเมล็ดพืช เมื่อเปรียบเทียบกับอัตราส่วนอื่นที่มีไฮโดรเจลมากหรือน้อยเกินไป และการเปรียบเทียบกับการใช้กระดาษ ทิชชู พบว่าการเจริญเติบโตของต้นอ่อนในวัสดุไฮโดรเจลดีกว่าอย่างชัดเจน สะท้อนว่าวัสดุปลูกที่พัฒนาขึ้นมีคุณสมบัติด้านการกักเก็บน้ำและโครงสร้างที่เอื้อต่อการเจริญเติบโตของพืชมากกว่าวัสดุปลูกทั่วไป นอกจากนี้การไม่พบการเจริญของเชื้อราในวัสดุปลูกตลอดระยะเวลาการทดลอง แสดงให้เห็นว่าวัสดุปลูกมีความเหมาะสมต่อการใช้ปลูกไมโครกรีนในสภาวะที่ต้องการลดความเสี่ยงจากการปนเปื้อนของเชื้อรา อย่างไรก็ตาม การศึกษานี้เป็นการทดลองในระยะสั้น จึงควรมีการศึกษาต่อยอดในด้านระยะเวลาการใช้งานซ้ำ ชนิดของพืช และสภาพแวดล้อมที่แตกต่างกัน เพื่อประเมินประสิทธิภาพของวัสดุปลูกในระดับการใช้งานจริงต่อไป
ตารางที่ 1 

จากตารางบันทึกผลการเจริญเติบโตของต้นอ่อนทานตะวันพบว่า วัสดุปลูกเซลลูโลสไฮโดรเจลร่วมกับ Acetobacter xylinum อัตราส่วน 8:2 มีการเจริญเติบโตเร็วที่สุดและให้ความสูงเฉลี่ยมากที่สุดเมื่อเทียบกับอัตราส่วนอื่นภายในระยะเวลาเพาะปลูก 7 วัน ทั้งนี้ไม่พบการเกิดเชื้อราในวัสดุปลูกไฮโดรเจลทุกอัตราส่วน ขณะที่ชุดกระดาษทิชชูมีการเจริญเติบโตช้ากว่าและพบการเกิดเชื้อราบางส่วนในช่วงปลายการทดลอง

รูปที่ 1 กราฟแสดง   ผลการวิเคราะห์ FT-IR ของเซลลูโลสไฮโดรเจลจากผักตบชวาพบพีกสำคัญที่ตำแหน่ง 3277.7 cm-¹ ซึ่งสัมพันธ์กับหมู่ไฮดรอกซิล (O–H stretching) ของเซลลูโลส และแสดงถึงการเกิดพันธะไฮโดรเจนระหว่างสายโซ่พอลิเมอร์ พีกที่ 2917.9 cm-¹ เป็นการสั่นของพันธะ C–H ที่อยูในตัวของโครงสร้างโพลีแซ็กคาไรด์ ขณะที่พีกที่ 1602.5 cm-¹ สัมพันธ์กับโมเลกุลน้ำที่ถูกกักเก็บภายในโครงสร้างวัสดุ นอกจากนี้ยังพบพีกที่ตำแหน่ง 1315.3 และ 1022.2 cm-¹ ซึ่งเป็นการสั่นของพันธะ C–O และ C–O–C อันเป็นลักษณะเฉพาะของโครงสร้างเซลลูโลส และพีกที่ 490.5 และ 403.6 cm-¹ ซึ่งเกี่ยวข้องกับโครงสร้าง backbone ของโมเลกุล โดยการปรากฏของหมู่ O–H ในปริมาณสูงร่วมกับสัญญาณของน้ำภายในโครงสร้าง และพันธะ C–O–C ของเซลลูโลส บ่งชี้ถึงการเชื่อมโยงของสายโซ่พอลิเมอร์เป็นโครงข่ายสามมิติ (three-dimensional network-structured) และความสามารถในการกักเก็บน้ำ ซึ่งเป็นลักษณะสำคัญของวัสดุประเภทไฮโดรเจลจากเซลลูโลส
สรุปผล
	เซลลูโลสจากผักตบชวาสามารถพัฒนาเป็นไฮโดรเจลโครงสร้างร่างแหสามมิติได้ โดยผลการวิเคราะห์หมู่ฟังก์ชันด้วยเทคนิค FTIR แสดงพีคที่สอดคล้องกับหมู่ไฮดรอกซิลและพันธะของโครงสร้างเซลลูโลส ขณะที่การตรวจสอบด้วย SEM พบโครงสร้างผิวแบบรูพรุน และการทดสอบการบวมตัวในน้ำให้ค่าการดูดซับน้ำสูงถึง 518.07% แสดงถึงสมบัติสำคัญของวัสดุไฮโดรเจลที่สามารถกักเก็บน้ำได้ดี เมื่อนำวัสดุไฮโดรเจลผสมกับ Acetobacter xylinum ในอัตราส่วน 10:0, 8:2, 7:3, 6:4, 5:5 และ 4:6 แล้วใช้ปลูกต้นอ่อนทานตะวันเป็นระยะเวลา 7 วัน พบว่า วัสดุปลูกทุกอัตราส่วนสามารถใช้ปลูกได้จริงและไม่พบการเจริญของเชื้อราตลอดการทดลอง โดยอัตราส่วน 8:2 ให้การเจริญเติบโตของต้นอ่อนดีที่สุด มีความสูงเฉลี่ยประมาณ 6.2 ± 0.37 เซนติเมตร และมีความสม่ำเสมอของการงอกมากที่สุด และเมื่อเปรียบเทียบกับการใช้กระดาษทิชชูเป็นวัสดุปลูก พบว่า ต้นอ่อนทานตะวันที่ปลูกในไฮโดรเจลมีความสูงเฉลี่ยมากกว่า และสามารถเจริญเติบโตได้โดยไม่ต้องรดน้ำเพิ่มเติม สะท้อนถึงศักยภาพของวัสดุปลูกที่พัฒนาขึ้นในการใช้ทดแทนวัสดุปลูกทั่วไปได้

กิตติกรรมประกาศ

Compared to tissue paper, the cumulative growth over 7 days increased
by 370.37% for the 8:2 ratio and by 314.81% for the 6:4 ratio.

